滿地可

**滿地可**（ ，； ；，），簡稱**滿市**；普通話叫**蒙特利爾**，國語叫**蒙特婁**，簡稱**蒙城**，係加拿大第二大城市，喺魁北克省南部，人口有 400 幾萬。官方語言係法文。

## 地理位置
滿地可位於聖勞倫斯谷地，係世界上最入嘅海港。成個城市坐落響聖勞倫斯河同渥太華河匯流處嘅滿地可島上。喺渥太華東約 150 公里，距離魁北克首府魁北克市約200公里。

## 政區劃分
* 阿懇席·卡鐵耶市（Ahuntsic-Cartierville）（意大利區）
* 安珠（Anjou）
* 比更士菲灣（Beaconsfield-Baie D'Urfé）（英文區）
* 高德寧·恩典聖母（Côte-des-Neiges–Notre-Dame-de-Grâce）（猶太區）
* 聖陸嶺–咸士爹–滿地可西部（Côte-Saint-Luc–Hampstead–Montréal-Ouest）（英文區）
* 多羅·地佐武（Dollard-des-Ormeaux）（英文區）
* 多華島（L'Île-Dorval）
* 中國區（Lachine）
* 喇沙（LaSalle）
* 皇家高原（Le Plateau-Mont-Royal）（葡萄牙區）
* 南西（Le Sud-Ouest）
* 比莎·聖晉維耶芙·聖安德啤勒烏島（L'Île-Bizard–Sainte-Geneviève–Sainte-Anne-de-Bellevue）
* 美士耶·（Mercier–Hochelage-Maisonneuve）
* 滿地可北部（Montréal-Nord）
* 皇山（Mont-Royal）
* 外山（Outremont）（猶太區）
* 皮耶豐·樂士堡（Pierrefonds–Roxboro）（英文區）
* 布彎卡利（Pointe-Claire）（英文區）
* 滿地可唐人街（Quartier Chinois）
* 大草原·山楊海角·滿地可東部（Rivière-des-Prairies–Pointe-aux-Trembles–Montréal-Est） 
* 玫瑰山·小祖國（Rosemont–La Petite-Patrie）
* 聖羅欄（Saint-Laurent）
* 聖利奧拿（Saint-Léonard）
* 先市（Senneville）
* 域頓（Verdun）
* 瑪莉市（Ville-Marie）（市中心）
* 維勒利·聖美舍·益士鄧崧（Villeray–Saint-Michel–Parc-Extension）（阿拉伯區）
* 西山（Westmount）（英文區）

大致上以聖羅欄大道（Boulevard Saint-Laurent）為中心分界，大道以東邊係講法文，西邊係講英文。

## 人口
喺2021年，滿地可地區總人口有 ，呢個數字包括咗南岸嘅隆居同北岸嘅拉華爾兩市嘅人口。

滿地可市區人口170幾萬，其中 47.0% 居民嘅母語係法文，12.6% 係英文，2.7% 係英文同法文，另外再有 2.5% 居民嘅母語係法文加至少一隻唔係英文嘅語言，1.5% 係英文加至少一隻唔係法文嘅語言，同 0.7% 係英法雙語再加至少另一種語言。至於識講嘅語言，除咗法文（85.9%）同英文（68.1%）之外，最多人識嘅係西班牙文（10.7%），其次係阿拉伯文（9.4%）、意大利文（5.7%）、海地歸融話（4.2%）、官話（2.6%）、葡萄牙文（1.7%）同越南文（1.5%），粵語就排第15（1.2%）。不過亦有成 2.9% 嘅居民英文同法文都唔識。

滿地可市有好健全嘅愛爾蘭、意大利、猶太、希臘、阿拉伯、亞洲、拉丁美洲、海地同其他細社區，居民幾乎來自世界上所有國家。

## 歷史

呢度嘅原住民喺至少一萬年前就喺加拿大住。

法國探險家澤·卡鐵耶（Jacques Cartier）喺1535年最先航行到而家叫滿地可嘅地方搵黃金。法國探險家塞繆爾德尚普蘭喺1603年亦都探索到聖勞倫斯河，並且分別喺1611年成立臨時貿易站（目前皇家廣場嘅地方）同原住民交易毛皮，1613年首次喺地圖將個島稱為滿地可，同1634年設立三河城。

Paul Chomedey de Maisonneuve喺1642年建立咗法國殖民地Ville-Marie，之後發展成滿地可市。

1967年世界博覽會（Expo '67）喺滿地可舉行。

1976年夏季奧林匹克運動會喺滿地可舉行。

1980年滿地可主持咗國際花卉博覽會。

2005年滿地可主持咗世界游泳錦標賽。

## 經濟
滿地可係加拿大重要嘅經濟、文化、運輸中心。飛機製造、生物醫學、信息產業、服裝同電子業發達。

佢同時亦係加拿大重要港口同鐵路樞紐。喺舉辦奧運之前，滿地可可以話係加拿大嘅經濟中心，但係搞奧運爭落大筆債，要到2006年先可以還得晒，因為咁樣令到市政發展慢咗，俾多倫多慢慢趕上滿地可，好多公司總部亦都搬晒去多倫多。

公司總部喺滿地可嘅有龐巴迪、CAE、加拿大航空公司、加拿大國家鐵路公司等。國際民航組織總部喺滿地可市區。

## 建築風格
滿地可有好多古老嘅天主教教堂，譬如聖母院大教堂、聖約瑟夫大教堂等。

現代建築有滿地可地鐵（每站有唔同嘅建築風格同藝術品）重有摩天大廈好似貝聿銘設計嘅Place Ville-Marie大廈（1962年）。

## 姊妹城市
1985年滿地可同上海結為姊妹城市。

1991年滿地可植物園內開咗叫「夢湖園」嘅中國江南式園林。因為滿地可同上海合作，所以個名有滿、滬兩市市名嘅諧音。1998年上海市政府喺滿地可唐人街起咗牌坊，相對應嘅，滿地可亦喺上海浦東起咗蒙特利爾園。

## 名勝
* 滿地可舊港口（Vieux-Port de Montréal）
* 舊滿地可（Vieux-Montréal）
* 奧林匹克公園（parc d'Olympique）
* 自然生態博物館（Biodôme de Montréal）
* 滿地可植物園（jardin botanique de Montréal）
* 皇家山公園（parc du Mont-Royal）
* 聖艾蓮島（île Sainte-Hélène）
* 滿地可國際區（quartier international）（中心商務區）
* 地下城市（ville souterraine）（市區行人隧道系統）
* 同性戀鎮（le Village）

## 特色食品
* 煙肉三文治 
* 滿地可百吉卷 
* 芝士燒肉汁薯條 
* 楓樹糖漿

## 大學
* 麥基爾大學（McGill University）（英文大學）
* 滿地可大學（Université de Montréal）（法文大學）
* 高等商學院（H.E.C.）（法文大學）
* 工學院（École polytechnique）（法文大學）
* 魁北克大學滿地可分校（Université du Québec à Montréal, UQAM）（法文大學）
* 干哥迪亞大學（Concordia University）（英文大學）

## 文化活動
* 滿地可電影節
* 滿地可國際爵士樂節，喺每年6月底搞。
* 滿地可交響樂團
* 滿地可太陽馬戲團（Cirque du Soleil）
* 滿地可國際煙火大賽
* 滿地可國際嬉笑節
* 滿地可雙胞胎節
* 滿地可同性戀大遊行
* 滿地可世界無車日
* 滿地可博物館日
* 2005年4月23號-2006年4月23號，滿地可係「世界書都」。

## 運動
* 滿地可加拿大人隊（冰球隊）
* 吉耶維倫紐夫賽道（一級方程式賽車賽道）
* 體育比賽
** 1976年夏季奧林匹克運動會
** 2005年滿地可世界游泳錦標賽

## 運輸
* 皮耶·杜呂多國際機場
* 滿地可地鐵

## 名人
滿地可名人有：
* 皮耶·杜呂多（Pierre Elliott Trudeau）第15任加拿大總理，前加拿大自由黨黨魁
*朱斯坦·杜呂多（Justin Trudeau）皮耶·杜呂多嘅大仔，第23任加拿大總理，前加拿大自由黨黨魁
*賀錦麗（Kamala Harris）第49任美國副總統，佢喺滿地可大
*林頓（Jack Layton）前加拿大新民主黨黨魁
* 諾貝爾化學獎得主
* Gilles·新市（Gilles Villeneuve）F1車手
* 澤·新市（Jacques Villeneuve）F1車手
* 絲蓮·迪安（Céline Dion） 聞名世界嘅歌手
*鍾麗緹
*湯盈盈
*何韻詩
*沈震軒
*盛智文（Allan Zeman）香港商人，被稱為「蘭桂坊之父」，亦都曾經擔任海洋公園主席

## 睇埋

* 滿地可議定書（Montreal Protocol）

## 參考資料

## 書目
*

## 註

## 出面網頁
* 滿地可市網站  
* 蒙城華人網 
* 蒙城在線 
* 滿地可公共交通系統網站